Bisu irreale

Ogni mamentu so teninde a Flora,
tantu chena la tenner ch'est bessida.
Vanos minutos, in sessanta s'ora...
sa die, a ora a ora, ch'est finida.

A die-die, est passada sa chida,
a chida-chida, su mese ch'est fora.
Passadu, a mese-mese, est s'annu ancora,
annu-annu, passende ch'est sa vida.

Est bisonzu chi lessa su pidinu1,
ca oramai no est solte mia:
mancar'a taldu, jà l'apo cumpresa.

Si jà no est iscritu po destinu
su chi no apo tentu in pitzinnia
a tenner pò dilgrascia a sa etzesa.

Su tréighi 'e Frealzu 1929

1Pidinu: idea fissa